Document ID: 31985R2515

ΚΑΝΟΝΙΣΜΟΣ (ΕΟΚ) αριθ. 2515/85 ΤΗΣ ΕΠΙΤΡΟΠΗΣ
της 23ης Ιουλίου 1985για τις αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα «Προσανατολισμού», για σχέδια βελτιώσεως των συνθηκών μεταποιήσεως και εμπορίας των γεωργικών και αλιευτικών προϊόντων (BLK0)LA ORG="CCF GR /(BLK0)LA
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής ενεργείας για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας(1), όπως τροποποιήθηκε τελευταία από τον κανονισμό (ΕΟΚ) αριθ. 1247/85(2), και ιδίως το άρθρο 13 παράγραφος 5,
Εκτιμώντας:
ότι οι αιτήσεις περί συνδρομής, που υποβάλλονται στα πλαίσια της κοινής ενέργειας για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας, πρέπει να περιλαμβάνουν όλα τα στοιχεία που απαιτούνται για την εξέταση των σχεδίων σύμφωνα με τα κριτήρια του κανονισμού (ΕΟΚ) αριθ. 355/77.
ότι ο κανονισμός (ΕΟΚ)αριθ. 219/78 της Επιτροπής(3) διευκρινίζει τον τρόπο που πρέπει να υποβάλλονται οι αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα«Προσανατολισμού», για σχέδια βελτιώσεως των συνθηκών μεταποιήσεως και εμπορίας των γεωργικών και αλιευτικών προϊόντων.
ότι είναι αναγκαίο να γίνει προσαρμογή της μορφής και του περιεχομένου των αιτήσεων, ώστε να ληφθούν υπόψη οι τροποποιήσεις του κανονισμού (ΕΟΚ) αριθ. 355/77 και η πείρα που αποκτήθηκε στα πρώτα χρόνια εφαρμογής του κανονισμού αυτού.
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων.
ότι ζητήθηκε η γνώμη της Επιτροπής του ΕΓΤΠΕ ως προς τις οικονομικές πλευρές των μέτρων αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1.Οι αιτήσεις περί συνδρομής του ΕΓΤΠΕ, τμήμα «Προσανατολισμού», για σχέδια βελτιώσεως των συνθηκών μεταποιήσεως και εμπορίας των γεωργικών και αλιευτικών προϊόντων, από την 1η Μαΐου 1985, πρέπει να περιλαμβάνουν τα στοιχεία και τα έγγραφα που καθορίζονται στα παραρτήματα του παρόντος κανονισμού.
2.Οι αιτήσεις πρέπει να υποβάλλονται σε δύο πλήρη αντίτυπα και να συνοδεύονται από τρίτο αντίγραφο του παραρτήματοςΑ.
3.Οι αιτήσεις που δεν πληρούν τις προϋποθέσεις των παραγράφων 1 και 2 δεν θα λαμβάνονται υπόψη για τη χορήγηση συνδρομής.
Άρθρο 2
Ο κανονισμός (ΕΟΚ) αριθ. 219/78 της Επιτροπής καταργείται από την 1η Σεπτεμβρίου 1985. Ωστόσο, οι αιτήσεις συνδρομής που έχουν διαβιβαστεί στις αρμόδιες εθνικές αρχές πριν από τις 15 Οκτωβρίου 1985 για αποστολή στο ΕΓΤΠΕ θα γίνονται επίσης δεκτές και όταν έχουν συνταχθεί σύμφωνα με τον τύπο που προβλέπεται στον εν λόγω κανονισμό.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στηνΕπίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1985.

Labels: 17
10
3
6
15